મોરબી : મોરબી જિલ્લાના નાની સિંચાઈ યોજના હેઠળ કરોડો રૂપિયાના તળાવ કૌભાંડમાં હળવદના ધારાસભ્ય પરસોતમભાઇ સાબરીયાની ધરપકડ બાદ સમગ્ર રાજ્યમાં ખળભળાટ મચી ગયો છે બીજી તરફ ધારાસભ્ય સાબરીયા અને તેમના નિકટતમ સાથી એવા વકિલ ભરત ગણેશીયાની પોલીસે જે ઓડિયો કલીપ અને કથિત લાંચના ચેક મામલે ધરપકડ કરી છે તેમાં સામાપક્ષે વાતચીત કરનાર રજલો ઉર્ફે રજની પટેલ નામની વ્યક્તિ હોવાનું અને હળવદ તાલુકાના અજીતગઢ ગામના સરપંચનો નજીકનો સગો થતો હોવાનું બહાર આવ્યું છે.